 Ìkà Gbàgbé Àjọbi, Adánilóró Gbàgbé Ọla, Ẹsan Á Ké Lóri Òṣìkà  The Wicked Forgets Same Parentage, An Evil Doer Forgets Tomorrow, There Is Consequence For The Wicked. : Yorùbá ni ètò àti òfin ti àwọn Àgbà, Ọba àti Ìjòyè fi nto ilú ki aláwọ-funfun tó dé.  Onirúurú ọnà ni wọn ma fi nṣe idájọ ìkà laarin àwùjọ.  Wọn lè fi orin tú àṣiri òṣìkà ni igbà ọdún ibilẹ, tàbi ki wọn fa irú ẹni bẹ ẹ si iwájú Àgbà idilé, Baálẹ tàbi Ọba fún ìdájọ ti ó bá tọ si irú ẹni bẹ ẹ.  Lati agbo ilé dé ilé iwé àti àwùjọ ni  Yorùbá ti ma nlo òwe, ọrọ àti orin ṣe ikilọ fún ọmọdé àti àgbà pé ẹsan wà fún oniṣẹ ibi tàbi òṣìkà.Ọpọlọpọ Eléré àti Olórin, pàtàki àwọn Ọgá ninú Eléré àti Olórin Yorùbá ni ó fi ẹsan òsìkà hàn ninú eré àti orin.  Ọgá Eléré bi: Lere Paimọ, Olóògbe Kọla Ogunmọla, Olóògbe, Oloye Ogunde àti ọpọ ti a kò dárúkọ, àti àwọn ọgá Olórin bi: Olóògbé, Olóyè I.K. Dairo, Oloogbe Adeolu Akinsanya Baba Ètò, Olóyè Olùdari Ebenezer Obey, Olóògbe Orlando Owoh, Dele Ojo, Olóògbe Sikiru Ahinde Barrister àti ọpọ ti a kò dárúkọ nitori àyè.   Ẹ gbọ ikan ninú àwọn orin ikilọ fún òsìkà ti àwọn ọmọ ilé-iwé ma nkọ ni ojú ewé yi bi Olùkọwé yi ti kọ:Ṣìkà-ṣìkà gbàgbé àjọbíAdániloró gbàgbé ọlaẸsan á ké, á ké oẸsan á ké lorí òsìkàṢe rere ò, ko tó lọ ò. 